PARANEMISKOULU
Jumalan rakkaus ja myötätunto 1/2
Hei. Olen pastori Jaanus Ringmäe. Seuraat Paranemiskoulu-ohjelmaa, -
jossa keskitymme puhumaan Jumalan parantavasta voimasta.
Ohjelma on suunnattu varsinkin sinulle, joka olet ehkä sairas.
Haluan sinun kuuntelevan ja sulkevan sanoman sydämeesi, jotta -
Jumala voisi parantaa sinut ja näkisit asioiden myös ratkeavan.
Jakson otsikkona tänään on "Jumalan rakkaus ja myötätunto".
JUMALAN RAKKAUS JA MYÖTÄTUNTO
Aloitan Raamatun kohdasta, joka -
olkoon myös aiheemme perustana, eli Psalmin 145 jakeista 8 ja 9.
Ne kuuluvat näin: "Herra on armahtavainen ja laupias, -
pitkämielinen ja suuri armossa.
Herra on hyvä kaikille, ja armahtaa kaikkia tekojansa."
Mielenkiintoisia ovat ilmaukset "armahtavainen ja laupias".
Eri käännöksistä löydämme hieman nykyaikaisemman ilmauksen, eli -
löydämme sanan "myötätunto". Kirjaan sen tähän ylös.
Sanat "armahdus" ja "myötätunto" ovat lähes synonyymit keskenään.
ARMAHDUS - MYÖTÄTUNTO
Nämä sanat kuvaavat Jumalaa, joten voimme sanoa: -
"Herra on armahtavainen ja täynnä myötätuntoa, pitkämielinen -
ja suuri armossa. Herra on hyvä kaikille ja hänen myötätuntonsa -
ulottuu kaikkiin tekoihinsa."
Jumalaa motivoi myötätunto kaikissa hänen toimissaan ja teoissaan.
Tutkimme tänään yhdessä Raamatun kohtia, joissa Jumala -
parantaa ihmisiä lähtökohtanaan oma myötätuntonsa ja rakkautensa.
Pidetään mielessä mitä tässä sanotaan: "Herra on hyvä kaikille".
Jumala haluaa näyttää hyvyyttään, armoaan ja rakkauttaan -
kaikille niille, jotka tahtovat päästä siitä osalliseksi.
Katsotaan, kuinka Jeesus toimi Jumalan sanan mukaan, -
ja mitä hän itse puhui teoistaan ja palvelemisestaan.
Avataan kohta Joh. 14:7-11, jossa Jeesus puhuu opetuslapsilleen.
"Jos te olisitte tunteneet minut, niin te tuntisitte myös minun Isäni;
tästälähin te tunnette hänet, ja te olette nähneet hänet."
Filippus sanoi hänelle: "Herra, näytä meille Isä, niin me tyydymme".
Jeesus sanoi hänelle: "Niin kauan aikaa minä olen ollut teidän -
kanssanne, etkä sinä tunne minua, Filippus! Joka on nähnyt minut, -
on nähnyt Isän; kuinka sinä sitten sanot: 'Näytä meille Isä'?
Etkö usko, että minä olen Isässä, ja että Isä on minussa?
Niitä sanoja, jotka minä teille puhun, minä en puhu itsestäni;
ja Isä, joka minussa asuu, tekee teot, jotka ovat hänen.
Uskokaa minua, että minä olen Isässä, ja että Isä on minussa;..."
Kannattaa muistaa, että kaikki Jeesuksen teot ja sanat -
näyttävät meille, millainen Isä Jumala on.
Kun haluat nähdä minkälainen Isä Jumala on, luo katseesi Jeesukseen.
En tarkoita tässä nyt ulkoista samankaltaisuutta, vaan puhun -
ajatustavoista ja rakastavasta sydämen asenteesta, -
joka Jeesuksella on sama kuin Isälläkin.
Uskomme kolmiyhteiseen Jumalaan: Isään, Poikaan ja Pyhään Henkeen.
Jeesus näyttää omin sanoin ja teoin sen, minkälainen Isä Jumala on.
Näihin asioihin hän tässä viittaa.
Samat ihmeteot näyttävät meille, mitä Isä Jumalakin haluaa tehdä.
Pidetään tämä mielessä, kun katson näitä lukuja lähemmin.
Apostolien tekojen 10:38 kuvaa Jeesuksen palvelutyötä näin: -
"te tiedätte, kuinka Jumala Pyhällä Hengellä ja voimalla oli -
voidellut Jeesuksen Nasaretilaisen, hänet, joka vaelsi ympäri ja -
teki hyvää ja paransi kaikki perkeleen valtaan joutuneet; -
sillä Jumala oli hänen kanssansa."
Tästä voi hyvin nähdä sen, kuinka Jumalan voima ja läsnäolo -
olivat Jeesuksen yllä hänen kiertäessään maata tehden hyvää -
ja parantaessaan ihmisiä.
Jumala haluaa tehdä hyvää ja parantaa.
"...paransi kaikki..., sillä Jumala oli hänen kanssansa."
Näemme Jumalan olleen Jeesuksen tekemien parantamisihmeiden takana.
Jeesus tekee sen, minkä Isä on hänen sydämelleen laittanut.
Parantaessaan jonkun, toteuttaa Jeesus Jumalan toiveen ja tahdon.
Kannattaa pitää mielessä, että -
Raamattu korostaa Jumalan hyvyyttä, eikä vain hänen voimaansa.
Puhutaan Jumalan voimasta ja suuruudesta, mutta tämän lisäksi -
tulee puhua Jumalan hyvyydestä, rakkaudesta ja huolenpidosta.
1. Joh. 4:16 "Ja me olemme oppineet tuntemaan ja -
ja me uskomme sen rakkauden, mikä Jumalalla on meihin.
Jumala on rakkaus, ja joka pysyy rakkaudessa, se pysyy Jumalassa, -
ja Jumala pysyy hänessä."
Eli meidän tulee uskoa Jumalan rakkauteen.
Jumalan rakastaa meitä ja välittää meistä, ja haluaa myös parantaa.
Ihmisen on helppo sanoa uskovansa Jumalan kykyyn parantaa, mutta -
meidän tulee lisäksi uskoa Jumalan haluavan parantaa juuri meidät.
Katsotaan 2. Aik. 16:9, jossa sanotaan: -
"Sillä Herran silmät tarkkaavat kaikkea maata, -
että hän voimakkaasti auttaisi niitä, -
jotka ovat ehyellä sydämellä antautuneet hänelle."
Eli Jumala etsii ympäri maita ihmisiä, joita hän saisi auttaa!
Kerran eräs saarnaaja puhui tästä samasta Raamatun kohdasta.
Löydettyään sen hän sanoi: "Jumala, enää ei tarvitse etsiä, olen tässä.
Mekin voimme rohkealla mielellä odottaa Jumalan voimallista apua.
Kaikissa teoissa, Jumala pitää johtotähtenään rakkautta.
Kannattaa pitää mielessä myös tämä tunnettu sanonta: -
JUMALA ON RAKKAUS.
Katsotaan Raamatusta Ef. 3:20, joka vahvistaa tätä asiaa.
"Mutta hänelle, joka voi tehdä enemmän, monin verroin enemmän -
kuin kaikki, mitä me anomme tai ymmärrämme, sen voiman mukaan, -
joka meissä vaikuttaa." Toisen käännöksen mukaan: -
Jumala haluaa ylittää rukouksemme, toiveemme ja unelmamme.
Jumala haluaa aina tehdä paljon odotuksiamme enemmän!
Kyse on Jumalaa aina motivoivasta hyvyydestä ja rakkaudesta.
Roomalaiskirjeessä kuvataan Jumalan rakkautta hienosti.
Room. 5:8 kuuluu näin: "Mutta Jumala osoittaa rakkautensa -
meitä kohtaan siinä, että Kristus, kun me vielä olimme syntisiä, -
kuoli meidän edestämme." Jeesuksen ristinkuolema on -
yksi suurimmista Jumalan rakkaudenosoituksista kohtaamme.
Hän haluaa osoittaa rakkauttaan ja myötätuntoaan sillä, että -
Jeesus kuoli meidän edestämme kantaen syntimme ja sairautemme.
Yksi mielenkiintoinen Raamatun kohta on usein tullut mieleen -
puhuessani Jumalan rakkaudesta ja myötätunnosta, eli Mark. 1:40-42.
Luvussa kerrotaan Jeesuksen luo tulevasta pitalisesta näin: -
"Ja hänen tykönsä tuli pitalinen mies, rukoili häntä, -
polvistui ja sanoi hänelle: 'Jos tahdot, niin sinä voit minut puhdistaa'.
Niin Jeesuksen kävi häntä sääliksi, ja ojentaen kätensä hän -
kosketti häntä ja sanoi hänelle: 'Minä tahdon; puhdistu'.
Ja kohta pitali lähti hänestä, ja hän puhdistui."
Ensimmäinen asia, joka tässä luvussa näkyy on se, kuinka -
mies tulee Jeesuksen luo esittäen hänelle kysymyksen.
Ihmisten esittämät kysymykset ovat niitä, joita he itsekseen pohtivat.
Mies sanoo: "Jos tahdot, niin sinä voit minut puhdistaa".
Näemme miehen uskovan, että Jumala kykenee parantamaan hänet.
Eli Jeesus voisi tarjoutua parantamaan, jos vain haluaisi.
Jos lähtisit kadulle kysymään täysin vieraalta ihmiseltä, -
uskooko hän Jumalan tai jonkin korkeamman voiman olemassaoloon, -
voisi hän monen muun tavoin myöntää sen olevan mahdollista.
Jos kysyisit, uskooko hän Jumalan kykyyn parantaa ja auttaa, -
voisi hän vastata "kyllä" - onhan kyseessä kaikkivoipainen Jumala.
Kysyessäsi, uskooko hän Jumalan haluavan parantaa juuri hänet, -
voi se aiheuttaa epävarman tunteen ja vastauksen: "Sitä en tiedä..."
Nykykristitytkin uskovat kyllä usein Jumalan kykyyn parantaa, -
mutta he eivät usko Jumalan haluun auttaa ja parantaa juuri heidät.
Minullakin on lapsi. Lapseni ollessa sairas, -
joku voisi minultakin kysyä, voinko auttaa lastani, jotta hän paranisi.
Käytännössä voin varmasti auttaa viemällä lääkäriin jne..., mutta -
jos joku kysyisi, haluanko hänen parantuvan, olisi se iso loukkaus!
Mitä muuta voisin omalle lapselleni haluta, kuin hänen parantumistaan!
Jumalan ollessa kyseessä, ajatellaan usein päinvastoin.
Ei uskota Jumalan rakkauteen ja haluun parantaa juuri heidät.
Tässä tämä mies kysyy juuri tämän saman kysymyksen Jeesukselta, -
joka ei hetkeksikään jää miettimään tai epäilemään, vaan -
hänen vastauksensa on heti täysin selvä: "Minä tahdon; puhdistu".
Kirjoitan nämäkin kaksi sanaa tähän tauluun, eli -
MINÄ TAHDON
Luojan kiitos, pitalisairautta ei nykyään enää paljoa esiinny.
Euroopassa ei taida sitä enää olla, mutta Afrikassa voi vielä löytyä.
Se oli ikävä sairaus, joka pystyi tuhoamaan ihmisen koko terveyden.
Korvat ja nenä saattoivat pudota, ja sairaat elivät eristettyinä, -
sillä kyseessä oli tartuntatauti.
Tämä ihminen eli yhteiskunnasta eristettynä ja täysin ilman toivoa.
Hän tuli toivorikkaana uskoen, että Jumala voi puhdistaa jos haluaa, -
muttei ollut varma, halusiko Jumala tehdä niin.
Jeesus vastasi "Minä tahdon; puhdistu".
Luvussa on toinenkin mielenkiintoinen lause, eli: -
"Niin Jeesuksen kävi häntä sääliksi..."
Kirjoitin alussa, että sanan "armahdus" synonyymina voi -
käyttää sanaa "myötätunto". Se käy synonyymiksi myös sanalle "sääli".
Nykyaikaisempi ilmaus olisi: "Jeesus liikuttui myötätunnosta".
Kyse on myötätunnosta, joka aiemmassa luvussa mainittiin -
olevan Jumalalle ominaista armollisuuden ym. lisäksi.
Sama myötätunto ohjaa Jeesustakin. Hän liikuttui myötätunnosta, -
ojensi kätensä, koski häntä ja sanoi: "Minä tahdon; puhdistu".
Sama Jumala sanoo: "Minä tahdon; puhdistu" kaikille ihmisille, -
jotka apua etsien kääntyvät hänen puoleensa.
Meidän ei tarvitse pelätä sitä, etteikö Jumala rakastaisi meitä.
Paljot kristityt, ja muutkin - ovat vakuuttuneita hänen rakkaudestaan.
Miksi hän ei Isänä ja rakkauden esikuvana haluaisi meitä parantaa!
Eli vastaus "Minä tahdon; puhdistu" ei ollut tarkoitettu vain -
tälle pitaliselle, vaan tänäkin päivänä jokaiselle, joka tulee -
Jumalan luo esittäen kysymyksen: "Haluatko parantaa minut?"
Myötätunnossaan ja rakkaudessaan Jumala vastaa meille: "Tahdon", -
sillä Jumala ei erottele ihmisiä. Apostolien teoissa Pietari sanoo: -
"Nyt minä totisesti käsitän, ettei Jumala katso henkilöön."
Rakastaessaan yhtä ihmistä, rakastaa hän myös toista.
Ehkä sinä sairaana pohdit, haluaako Jumala parantaa myös sinut.
Jeesuksen vastaus sinulle on täysin sama, eli: "Minä tahdon...".
Hän haluaa puhdistaa rakkaudesta ja myötätunnosta sinua kohtaan.
Luen yhden lainauksen kirjasta "Rukoilemisen taito", -
jonka tekijä on Kenneth E. Hagin. Kirja kertoo yhdysvaltalaisesta, -
mutta Etelä-Afrikassa toimineesta saarnaajasta nimeltä John G. Lake.
Eli näin: "Tri John G. Lake oli tullut pastorina tunnetuksi.
Vuosisadan vaihteessa, hän teki ihmeellistä työtä Etelä-Afrikassa.
Hänen rukoushuoneessaan Johannesburgissa tapahtui -
niin paljon paranemisia, että tieto kantautui kansanjohtajille asti.
Häntä pyydettiin auttamaan mm. erästä hallituksen jäsenen vaimoa.
Lake löysi kristityn naisen pahan kasvaimen vuoksi lepäämästä.
Hän alkoi lukea Raamattua ja kertoi yliluonnollisesta paranemisesta.
Nainen päätti jättää paranemisensa Jumalan haltuun ja luottaa häneen.
Lääkärit uskoivat hänen kuolevan ja antoivat siksi vain särkylääkkeitä.
Hän päätti luopua lääkityksestä, uskoa Jumalan parantamiseen ja -
samalla täysin antautua Jumalan rakkauden varaan.
Nainen oli tuskissaan, Lake ja eräs pappi rukoilivat sängyn vieressä, -
ja rukous helpotti naisen oloa.
Kerran koko yön kestäneen rukouksen jälkeen, -
Lake lähti kotiinsa peseytymään.
Palatessaan takaisin, Lake kuuli naisen tuskanhuudot jo kaukaa, ja -
se herätti hänessä ikään kuin jumalallisen myötätunnon.
Hän alkoi tuntea kuin Jeesus, eli myötätuntoa heikkouttamme kohtaan.
Lake juoksi viimeiset korttelit ja syöksyi huoneeseen, -
istuutui sängyn laidalle, nosti naisen riutuneen kehon -
kuin pikkulapseen käsiensä väliin, ja alkoi itkeä.
Hänen siinä itkiessään, nainen parani täydellisesti!
Jeesuksen myötätunto oli vallannut hänen sydämensä ja henkensä.
Tämä oli esimerkki siitä, kuinka Jumala parantaa myötätunnosta.
Jumalan myötätunto tulee näin ilmi hänen näyttäessään olevansa hyvä.
Katsotaan vielä paria Raamatun kohtaa, joissa Jeesus -
parantaa juuri samoin perustein. Kuullessasi nämä kertomukset, -
mieti, että Jumala tuntee rakkautta ja myötätuntoa myös sinua kohtaan.
Luetaan Mark. 10:46, -
jossa kerrotaan sokeasta Bartimeuksesta.
"Ja he tulivat Jerikoon. Ja kun hän vaelsi Jerikosta opetuslastensa -
ja suuren väkijoukon seuraamana, istui sokea kerjäläinen, -
Bartimeus, Timeuksen poika, tien vieressä. Ja kun hän kuuli, -
että se oli Jeesus Nasaretilainen, rupesi hän huutamaan ja sanomaan: -
'Jeesus, Daavidin poika, armahda minua'.
Törmäämme taas sanaan "armahdus", -
jonka synonyymi on "myötätunto".
"Ja monet nuhtelivat häntä saadakseen hänet vaikenemaan.
Mutta hän huusi vielä enemmän: 'Daavidin poika, armahda minua'.
Silloin Jeesus seisahtui ja sanoi: 'Kutsukaa hänet tänne'.
Ja he kutsuivat sokean, sanoen hänelle: 'Ole turvallisella mielellä, -
nouse; hän kutsuu sinua'. Niin hän heitti vaippansa päältään, -
kavahti seisomaan ja tuli Jeesuksen tykö. Ja Jeesus puhutteli häntä -
sanoen: 'Mitä tahdot, että minä sinulle tekisin?' Niin sokea -
sanoi hänelle: 'Rabbuuni, että saisin näköni jälleen'.
Niin Jeesus sanoi hänelle: 'Mene, sinun uskosi on sinut pelastanut'...."
Ihmisten puheista kuulee, mihin he uskovat ja mitä he odottavat.
Sokea Bartimeus istui siis tien vieressä kerjäämässä.
Se oli luultavasti hänen ainoa keinonsa saada elantoa.
Jeesuksen kulkiessa ohi, alkoi hän huutaa: "...armahda minua".
Meidän aikanamme sanaa "armahda" käytetään muussa yhteydessä.
Me liitämme sanan "armahdus" vain syntien anteeksiantamiseen.
Pyydämme armoa tehtyämme jotakin väärää, tai elettyämme -
esim. Jumalan tahdon vastaisesti.
Bartimeus huutaa "Jumala, armahda minua!", vaikka haluaa parantua.
Jumalan sanassa parantumiseen liittyy myös armahdus.
"Herra on armahtavainen ja laupias, pitkämielinen ja suuri armossa", -
kuten luin jo aiemmin. Näemme Jumalan olevan armahtava Jumala, -
eli toisin sanoen - hän haluaa osoittaa meille omaa myötätuntoaan.
Näemme sokean Bartimeuksen ensin odottaneen Jeesuksen armahdusta, -
ja paranemistaan sen jälkeen. Ehkä hän oli kuullut näin tapahtuneen -
jollekin toisellekin. Joku oli etsinyt Jumalan armahdusta -
ja samalla myös parantunut... Miksi hän muuten olisi siellä huutanut?
Tänään haluan kysyä, uskotko sinä -
Jumalan rakkauteen, armahdukseen ja myötätuntoon? Uskotko todella?
Näihin tulee uskoa, jotta Jumala voisi parantaa sinunkin sairautesi.
Eli hän huusi "...armahda minua". Monet yrittivät vaientaa hänet, -
mutta hän huusi vielä enemmän. Huutaminen ei ole tärkein asia -
eikä tärkein tapa, jolla lähestyä Jumalaa. Mutta se kuvastaa -
miehen periksiantamattomuutta. Hän ei suostu luopumaan tästä -
mahdollisuudesta saada vastaanottaa Jumalan ja Jeesuksen armahdus.
Toisten nuhteluista huolimatta, hän vain jatkoi huutoaan.
Älä luovuta, vaikka et vielä olisi löytänyt ratkaisua tilanteeseesi.
Tiedä, että Jumala on armollinen ja täynnä myötätuntoa!
Myös sokea Bartimeus tiesi, että Jumala on armollinen ja haluaa -
jakaa armoaan myös hänelle, sanoivatpa muut mitä tahansa.
Hän jatkaa huutoaan: "Daavidin poika, armahda minua".
Näemme Jeesuksen seisahtuvan sanoen: "Kutsukaa hänet tänne".
He kutsuivat sokean sanoen: "...nouse; hän kutsuu sinua".
"...hän heitti vaippansa päältään.. ja tuli Jeesuksen tykö."
Tuohon aikaan sokeiden vaatetus erotti heidät muista.
Hän saattoi muutenkin näyttää vähän surkealta - olihan hän kerjäläinen.
Mutta hän heitti vaipan päältään ikään kuin symbolina siitä, että -
hän nousee, ja hänestäkin tulee näkevä ihminen!
Kun sokea haparoi sinua kohden, ymmärrät heti hänen olevan sokea, -
mutta silti Jeesus sanoi: "Mitä tahdot, että minä sinulle tekisin?"
Jumalan armo ja rakkaus ovat niin mittaamattoman suuret, -
että meidänkin tulee päättää, minkä osan siitä me toivomme saavamme.
Mitä sinä odotat Jumalalta? Miten haluat hänen auttavan juuri sinua?
"Niin Jeesus sanoi hänelle: 'Mene, sinun uskosi on sinut pelastanut'.
Ja kohta hän sai näkönsä ja seurasi häntä tiellä."
Miksi näin kävi? Siksi, että hän uskoi Jumalan armoon ja rakkauteen.
Palaan vielä siihen Raamatun kohtaan, josta tänään aloitin, -
jotta se jäisi mieleesi ja voisit mietiskellä, minkälainen Jumala on.
Ps. 145:8-9 kuuluu näin: "Herra on armahtavainen ja laupias, -
pitkämielinen ja suuri armossa.
Herra on hyvä kaikille ja armahtaa kaikkia tekojansa."
Voimme siis nähdä, että Jumala haluaa osoittaa armoaan -
ja laupeuttaan myös sinua kohtaan.
Jumala haluaa parantaa sinut, sillä hän rakastaa sinua.
Tallinnan Hoosianna seurakunnan paranemiskoulu
Suomennos: Irene Tarkka